
Rehabilitációs és Akadálymentesítési Programok Alapítvány 

2007. évi tevékenységéről szóló közhasznúsági jelentése
1. Számviteli beszámoló (külön csatolva)

2. Költségvetési támogatás felhasználása:

Az Alapítvány 2007-ben költségvetési támogatásban nem részesült.

3. Kimutatás a vagyon felhasználásáról:

Az Alapítvány 2001. 04. 01. napján jött létre, 100 000 Ft alapítói tőkével. Alapítása óta pályázatokon és adományokkal szerzett pénzeszközökkel gyarapodott, ezeket programjai szervezésére fordítja. 2006. év végén 
1 787 000 Ft pénzeszközzel rendelkezett.
4. Kimutatás a cél szerinti juttatásokról:

Az Alapítvány 2007-ben külön juttatásban nem részesített sem magánszemélyt, sem szervezetet.

5. Kimutatás a kapott támogatásokról:

Az Alapítvány 2007-ben magánszemélyektől és cégektől összesen 544 000 Ft támogatást kapott, ezeket programjaira fordította. Pályázatokon az NCA-tól összesen 4 892 000 Ft támogatást kapott Európai integrációs programokra, határon túli szervezetekkel való együttműködésre, 1%-os kampányra és működési költségre.

Egyéb támogatást a központi költségvetési szervtől, az elkülönített állami pénzalaptól, a helyi önkormányzattól, a kisebbségi települési önkormányzattól, a települési önkormányzatok társulásától és mindezek szerveitől nem kapott.
6. Vezetői tisztségviselőknek nyújtott juttatások:

Az Alapítvány vezető tisztségviselőinek nem nyújtott juttatást tevékenységükért.
7. A közhasznú tevékenységről szóló tartalmi beszámoló
INTEGRÁCIÓS FOGLALKOZÁSOK („Korlátainkon Innen és Túl”)

2007-ben is folytattuk a több éve tartó sorozatot, amelyben óvodás, általános iskolás és középiskolás sérült és ép fiatalok találkoznak egymással. Valamennyi alkalom közös célja, hogy a személyes találkozás, a beszélgetések, az élményt jelentő közös tevékenység és együttgondolkodás segítségével formálódjon a résztvevő gyermekek és pedagógusok attitűdje, alakuljon ki, illetve erősödjön a sérült emberek iránti nyitottság, tolerancia és megértés.

NCA támogatásnak köszönhetően 2006. őszétől 2007. májusáig siket, vak és mozgássérült személyekkel látogattunk meg óvodás, általános és középiskolás csoportokat.

A programba összesen 20 intézmény, tagintézmény és civil csoport kapcsolódott be, aminek köszönhetően kb. 220 óvodás, 1500 alsó tagozatos, 1500 felső tagozatos gyermek és 2000 középiskolás fiatal vett részt benne.

REHABILITÁCIÓS SZAKMÉRNÖKKÉPZÉS

A Budapesti Műszaki és Gazdaságtudományi Egyetemen 2001-ben indult szakmérnökképzés célja az interdiszciplináris tudományterület megismertetése a mérnöki, egészségügyi és szociális területen dolgozó szakemberekkel. A RAMPA segítséget nyújt a képzés szervezésében, külföldi társintézményekkel való kapcsolattartásban, valamint részt veszünk az oktatásban. 

CSALÁDOS PROGRAMOK

Kisgyermekes családok számára július 30- augusztus 4-ig Révfülöpön lehetőséget biztosítottunk a közös kikapcsolódásra, beszélgetésre, zenei és kézműves foglalkozásokra, játékra, pihenésre. A táborban több mint 80 fő vett részt.
Április 25-28-án és október 5-7-én Fekeden családok számára szerveztünk tematikus hétvégi programokat történelmi, pszichológiai és a családi erőforrás-gazdálkodást érintő témákban.
Mustármag

2005. őszétől folyamatosan óvodás gyermekek számára közösségformáló csoportot szervezünk Mustármag néven. A játékos, zenés programok között szerepel ismeretterjesztő és kézműves foglalkozás, sérült emberekkel találkozás, intézmények meglátogatása. A Mustármagra járó gyermekekkel és családjaikkal a Gemenci Erdőbe és a bajai Petőfi-szigetre kirándulást szerveztünk.
Baja, 2008. január 31.
Pénzes Péter

